Natya Chetana
नाट्य चेतना भुवनेश्वर, ओडिशा में स्थित एक भारतीय रंगमंच समूह है। इसने राजधानी भुवनेश्वर के पास 'नाट्य ग्राम' नामक एक नाटक गांव का निर्माण किया है। 10 नवंबर 1986 में सुबोध पटनायक द्वारा नाट्य चेतना का गठन किया गया था। वह इस रंगमंच समूह के संस्थापक और निदेशक हैं। 'नाट्य चेतना' शब्द दो संस्कृत शब्दों से बना है। एक है "नाट्य" का अर्थ है रंगमंच और दूसरा है "चेतना", जिसका अर्थ है जागरूकता। इसलिए 'नाट्य चेतना' का अर्थ है 'जागरूकता का रंगमंच'। इस नाट्य समूह में 25 सदस्य हैं जिनमें से 18 पुरुष और 7 महिलाएँ हैं। इस समूह को संस्थापक निदेशक सुबोध पटनायक द्वारा निर्देशित किया जाता है। मंडली ने विभिन्न राष्ट्रीय और अंतर्राष्ट्रीय रंगमंच समारोहों में प्रदर्शन किया है। उपलब्धियाँ भारत के सभी प्रमुख रंगमंच संगठनों जैसे राष्ट्रीय नाट्य विद्यालय, संगीत नाटक अकादमी और नंदीकर ने अपने द्वारा आयोजित समारोहों में प्रदर्शन करने के लिए 'नाट्य चेतना' को आमंत्रित किया है। निर्देशक सुबोध पटनायक 1995 से हर साल दुनिया भर में आयोजित होने वाली विश्व रंगमंच कांग्रेस में नाट्य चेतना का प्रतिनिधित्व कर रहे हैं। ।